 NUC: Ayédèrú ìwe ẹrí ni sẹnétọ Foster Ogola ń lo NUC: Ayédèrú nìwé ẹrí sẹnétọ Foster Àjọ tó n mojútó àwọn ilé ìwé gíga fásitì lórílẹ-èdè Nàìjíríà, NUC sọ wí pé oyè PhD tí sẹnétọ Ogola ní jẹ ayédèrú nítorí pé ilé ìwé tí ọgbẹni Ogola ní òun ti gbá ìwé ẹrí náà wà lára àwọn ilé ìwé gíga fásitì tí wọn kò fọwọsí tí àjọ náà sì fẹ tì pa. Àwọn iròyin tì ẹ leè ní ìfẹ síí: Sẹnétọ Ogola tó ń sàfihàn àseyọrí ìwé ẹrí tó ti ń lò ó fún iṣẹ òsèlú rẹ látẹyìn wá ni iṣẹ ọwọ awọn to n lepa aṣeyọri oun lẹnu oṣlu lo wa nidi rẹ. Ní báyìí, ìwádìí fi hàn pé àwọn ìwé ẹrí oyè PhD tó gbà nínú ìmọ adarí krìstẹnì láti fásitì tí àjọ NUC kò fọwọ sí jẹ ayédèrú. Àtẹjáde kan tó wá láti ọfììsì akọwé àjọ NUC, fihàn wí pé fásitì, Gospel Missionary Foundation GMF, tíí se ilé ẹkọ gíga fásitì onímọ nípa ẹsìn krìstẹnì níbi tí sẹnétọ Foster ti gba ìwé ẹrí PhD rẹ hàn nínú ìwé àwọn ilé ìwé gíga fásitì àìtọ tí àjọ náà fẹ tì pa. : Sẹnétọ tó ń sojú ẹkùn ìdìbò ìwọ oòrùn ìpínlẹ Bayelsa, Foster Ogola, ni wọn ti se ọfintótó ẹsùn pé o ń lo ayédèrú ìwé ẹrí. 